Karang sebuah tulisan dalam bahasa Betawi yang bertema agama dan panjangnya 1 paragraf.

Upacarè adat nyangku adalah upacarè ngêrêsikin bêndè-bêndè pusakè pêninggalan parè lêluhur Panjalu. Upacarè êni mêrupakan suatu ritual sakral nyang dilakuin padè bulan Rabiul Awal taun Hijriah, yakni minggu têrakhir padè ari Sênèn atau Kêmis. Padè awalnyè, upacarè adat nyangku adalah buat ngêrêsikin bêndè pusakè kêrajèan Panjalu sêrtè sêbagè misi pênyêbaran agamè Islam. Tujuan dari dilaksanèinnyè upacarè adat nyangku karang tibang sêbatês ngêrêsikin bêndè-bêndè pusakè pêninggalan Kêrajèan Panjalu. Hal êni disêbabin udèh nyêbarnyè agamè Islam di kalangan masarakat Panjalu. Sêlaèn ngêrawat bêndè-bendè pusakè, padè dasarnyè upacarè adat nyangku adalah ngêrêsikin diri dari sêgalè sêsuatu nyang dilarang olèh agamè Islam dan bêrtujuan buat mêringêtin maulid Nabi Muhammad Saw. sêrtè sêbagè saranè buat mêrêrat tali silaturahmi masarakat Panjalu.